Document ID: 31996R0395

ΚΑΝΟΝΙΣΜΟΣ (ΕΚ) αριθ. 395/96 ΤΗΣ ΕΠΙΤΡΟΠΗΣ της 4ης Μαρτίου 1996 για τροποποίηση του κανονισμού (ΕΚ) αριθ. 1667/95 για τον καθορισμό του ισοζυγίου προβλέψεων εφοδιασμού των Καναρίων Νήσων στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1601/92 του Συμβουλίου, της 15ης Ιουνίου 1992, για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (1), όπως τροποποιήθηκε τελευταία από τον κανονισμό (ΕΚ) αριθ. 2537/95 (2), και ιδίως το άρθρο 3 παράγραφος 4,
Εκτιμώντας:
ότι, στον κανονισμό (ΕΚ) αριθ. 2790/94 της Επιτροπής (3), όπως τροποποιήθηκε από τον κανονισμό (ΕΚ) αριθ. 2883/94 (4), έχουν καθοριστεί, ιδίως, οι λεπτομέρειες εφαρμογής του ειδικού καθεστώτος εφοδιασμού για τις Καναρίους Νήσους σε ορισμένα γεωργικά προϊόντα 7
ότι ο κανονισμός (ΕΚ) αριθ. 1667/95 της Επιτροπής (5) έχει καθορίσει το ισοζύγιο σε βόειο κρέας για τις Καναρίους Νήσους 7 ότι, αν παραστεί ανάγκη, το ισοζύγιο αυτό μπορεί να αναθεωρηθεί προβλέποντας προσαρμογές κατά τη διάρκεια του έτους των ποσοτήτων των προϊόντων στο πλαίσιο της συνολικής ποσότητας που έχει καθοριστεί συναρτήσει των αναγκών της περιοχής αυτής 7 ότι, προκειμένου να ικανοποιηθούν οι ανάγκες στο βόειο κρέας, πρέπει στα προβλεπόμενα ισοζύγια να προσαρμοστούν οι ποσότητες που προβλέπονται για το κρέας αυτό 7 ότι πρέπει συνεπώς, να τροποποιηθεί το αντίστοιχο παράρτημα του κανονισμού (ΕΚ) αριθ. 1667/95 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 1667/95 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Μαρτίου 1996.

Labels: 17
19
3
6
18